**Vállalkozási szerződés**

**tervezet**

mely létrejött egyrészről

név:

székhely:

képviselő:

képviselő címe és elérhetősége:

adószám:

pénzforgalmi számlaszám:

törzsszám:

**mint megrendelő** (továbbiakban: Megrendelő),

másrészről

név:................................................................................................................................................

székhely:…………………………………………………………………………………….......

képviselő:......................................................................................................................................

képviselő címe és elérhetősége:.................……………………………………………………...

cégjegyzékszám:…………………………………………………………………………….......

adószám:…………………………………………………………………………………….......

pénzforgalmi számlaszám:……………………………………………………………………....

NÜJ szám:……………………………………………………………………………………….

**mint vállalkozó** (továbbiakban: Vállalkozó)

között (a továbbiakban együttesen: szerződő felek) a mai napona következő feltételekkel.

**1. Előzmények**

1.1. …………………………, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115. § alapján a nemzeti eljárásrendben alkalmazandó szabályok szerint hirdetmény nélküli eljárást kezdeményezett „…………….” tárgyában. Az eljárás eredményesen lezárult, az eljárás nyertese Vállalkozó lett.

**2. A szerződés tárgya**

2.1. Megrendelő vállalkozásba adja, vállalkozó pedig elvállalja az alábbi feladatok ellátását:

*(Ajánlattételi felhívás 4. pontja és a dokumentáció műszaki tartalma szerint)*

2.2. Vállalkozó kötelezettséget vállal arra, hogy Megrendelő által a közbeszerzési eljárás ajánlatételi felhívásában és a dokumentációban meghatározottak szerint a szerződés tárgyát képező munkákat, az ajánlatban vállalt feltételekkel szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően I. osztályú minőségben, határidőben, egy szakvállalat gondosságával elvégzi, az ehhez szükséges hatósági engedélyeket beszerzi, ill. valamennyi egyéb szerződéses kötelezettségét szerződésszerűen teljesíti, ideértve különösen a jótállási/szavatossági kötelezettségeinek maradéktalan teljesítését.

2.3. Felek rögzítik, hogy jelen szerződés átalánydíjas szerződés, azaz Vállalkozó feladata a közbeszerzési eljárás ajánlattételi felhívása, dokumentációja és a nyertes ajánlat szerinti megvalósítás függetlenül attól, hogy a benyújtott tételes költségvetés tartalmaz–e minden tételt, mennyiséget, beleértve a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka; Ptk. 6.244.§).

**3. Alvállalkozó igénybevétele**

3.1. Megrendelő hozzájárulásával Vállalkozó jogosult alvállalkozókat igénybe venni.

3.2. A teljesítésbe a Vállalkozó az ajánlatában nem megjelölteken kívül más alvállalkozót vagy szakembert kizárólag a Kbt. 138. §-ában meghatározottak szerint vonhat be.

3.3. Vállalkozó tudomásul veszi, hogy az alvállalkozói teljesítés aránya nem haladhatja meg a Kbt. 138. § (1) és (5) bekezdésében meghatározott mértéket, továbbá alvállalkozóit tájékoztatnia arról, illetőleg ügyelnie kell arra, hogy a teljesítésben részt vevő alvállalkozó nem vehet igénybe saját teljesítésének 65%-át meghaladó mértékben további közreműködőt.

3.4. Amennyiben Vállalkozó a teljesítéséhez alvállalkozót vesz igénybe, úgy Megrendelő az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A.§ alapján fizeti meg az ellenértéket, illetőleg Vállalkozó az abban foglaltak szerint köteles eljárni.

**4. A teljesítés határideje, továbbá a munkavégzés ideje és helyszíne**

4.1. A szerződés hatályba lépése: a szerződés aláírásának napján.

4.2. A szerződés teljesítésének kezdő időpontja: munkaterület átadásának napja**.**

4.3. Teljesítési véghatáridő**…. nap,** melyből a Vállalkozó **…. nap** előteljesítést vállal, azaz Vállalkozó **…. napon** belül köteles a szerződést teljesíteni.Megrendelő a vállalt határidőhöz képest is előteljesítést elfogad.

4.4. A vállalkozó köteles a tárgyi munkákat elvégezni a …..

alatti megvalósítási helyszínen.

**5. Vállalkozói díj és fizetési feltételek**

5.1. Vállalkozó az alábbi ellenszolgáltatásért (vállalkozói díj) végzi el a jelen szerződés tárgya szerinti munkákat.

Nettó .................... Ft

azaz: *(betűvel kiírva)* .......................................... forint

Megrendelő kijelenti, hogy a tárgyi munka engedélyköteles tevékenység, ezért az ÁFA fizetési kötelezettség az Általános forgalmi adóról szóló 2007. évi CXXVII. tv. 142. §. b) pontja alapján a Megrendelőt terheli.

5.2. A vállalkozói díj tartalmazza a Vállalkozónak a jelen szerződésben foglalt feladatok teljesítésével kapcsolatban felmerülő összes költségét, kiadását, ideértve a közvetlen költségek között esetlegesen nem szereplő általános költségeket, díjakat, a munkák szakszerű és teljeskörű elvégzéséhez szükséges valamennyi munka- és anyag költséget. Vállalkozó a vállalkozói díjon kívül a szerződés teljesítése során a Megrendelő felé semmilyen más jogcímen nem jogosult költséget elszámolni.

5.3. Megrendelő kijelenti, hogy a vállalkozói díj megfizetésére vonatkozó kötelezettségéhez szükséges fedezetet támogatás útján kívánja biztosítani. Megrendelő vállalja, hogy Vállalkozó szerződésszerű teljesítése esetén az elnyert támogatási forrásból a vállalkozói díjat megfizeti.

5.4. Megrendelő az ellenértéket a szabályszerűen kiállított és igazolt számla ellenében a szerződésben meghatározott módon és tartalommal való teljesítést követően a Kbt. 135. § (1)-(2) és (6) bekezdéseiben, a Ptk. 6:130. § (1)-(2) bekezdéseiben, illetőleg az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30-32/B.§-ában előírtakra figyelemmel, banki átutalással teljesíti. Az ellenérték kifizetése európai uniós támogatási forrásból történik, a finanszírozás módja: utófinanszírozás (közvetlen ajánlatkérői kifizetés). Vállalkozó előleg kifizetését igényelheti, melynek mértéke a Kbt. 135. § (8) bekezdése alapján a teljes ellenszolgáltatás 30%-ának megfelelő összeg. Vállalkozó részszámla benyújtására jogosult, illetőleg az utolsó teljesítési szakasz esetében végszámla benyújtására jogosult teljesítés igazolás ellenében. A végszámla benyújtásának feltétele, hogy az átadás-átvétel teljes egészében sikeresen megtörténjen.

Fizetési ütemezés:

Előlegszámla: az ellenérték 30%-ának megfelelő összeg

1. részszámla: 20%-ot elérő igazolt teljesítés esetén az ellenérték 20%-a értékben

2. részszámla: 40%-ot elérő igazolt teljesítés esetén az ellenérték további 20%-a értékben

3. részszámla: 60%-ot elérő igazolt teljesítés esetén az ellenérték további 20%-a értékben

végszámla: igazolt 100%-ot elérő teljesítés esetén.

Az előlegszámlával legkésőbb a végszámlában kell elszámolni.

Vállalkozó választása szerint az egyes részszámlákat elhagyhatja, mely esetben az adott teljesítési arányhoz ténylegesen igazodó lehet a részszámla összege.

5.5. A számlának meg kell felelnie az általános forgalmi adóról szóló 2007. évi CXXVII. törvény által előírt tartalmi követelményeknek. Amennyiben a benyújtott számla nem felel meg a fenti feltételeknek, úgy a Megrendelő a Vállalkozót írásban szólítja fel a hiányok pótlására, és ebben az esetben a fizetési határidő a hiányok pótlásával veszi kezdetét

5.6. A kifizetések vonatkozásában a 322/2015. (X. 30.) Korm. rendelet 32/B.§-ában foglaltak szerint kell eljárni. Késedelmes fizetés esetén a Megrendelő a neki felróható késedelem időtartamára vonatkoztatva Ptk. szerinti késedelmi kamatot tartozik a Vállalkozónak megfizetni. A Megrendelő fizetési késedelme a Vállalkozó által benyújtott számla fizetési határidejének lejártától áll fenn.

5.7. Vállalkozó a számlán vevőként a következő megnevezést köteles használni:

**…………………..**

5.8. A Vállalkozó jelen szerződésében foglalt teljesítésének igazolására Megrendelő részéről Megrendelő képviselője és az általa megbízott műszaki ellenőr együttesen jogosult.

5.9. Vállalkozó a szerződés tárgyához kapcsolódó beruházás kivitelezési számláinak kiállításánál köteles a támogatást nyújtó által esetlegesen előírt formai szabályokat betartani, a számlákhoz minden kért igazolást, nyilatkozatot beszerezni.

5.10. Szerződő felek megállapodnak, hogy az átadás-átvételi eljárást a Ptk. előírása alapján folytatják le. A műszaki átadás-átvétel feltétele a fentieken túl a megvalósulási terv (amennyiben releváns), műbizonylatok, jegyzőkönyvek pozitív eredményeinek bemutatása és átadása is. A Teljesítés Igazolási Jegyzőkönyv kiállítására a Felek által elvégzett átadás-átvételi eljárás alapján kerül sor. A teljesítésigazoló jegyzőkönyv felvételére és ellenjegyzésére a Megrendelő képviselője, műszaki ellenőre és a Vállalkozó képviselője jogosult. A teljesítésigazolás kiadása tekintetében a Megrendelő a Kbt. 135. § (1)-(2) bekezdése és a 191/2009. (IX.15.) Korm. rendelet rendelkezései szerint jár el.

5.11. Szerződő felek kijelentik, hogy a szerződés átalányáras elszámolásúnak minősül, ennek megfelelően Vállalkozó kijelenti, hogy

• megismerte a dokumentáció részeként rendelkezésére bocsátott műszaki leírások tartalmát, és az abban foglalt munkálatok teljes körű megvalósítására vonatkozóan tette meg ajánlatát;

• a többletmunka kockázatát magára vállalja;

• a rendelkezésére bocsátott műszaki leírás alapján az építési beruházást szerződésszerűen, teljes körűen, műszaki és minőségi szempontból is kifogástalan állapotban, a vonatkozó jogszabályoknak, műszaki szabályoknak megfelelően készíti el;

• a közbeszerzési dokumentációt áttanulmányozta, az abban foglalt adatokat ismeri;

• ajánlati árát a fentiek tudatában alakította ki, teljes körűen és hiánytalanul vállalkozik a szerződés tárgyának a megvalósítására;

• a szerződés teljesítése során felmerülő többletmunkákat külön térítés nélkül elvégzi, annak ellenértékét nem érvényesíti, mivel a vállalkozási díj átalányáron került meghatározásra.

**6. Megrendelő jogai és kötelezettségei**

6.1. Megrendelő köteles Vállalkozó szerződésszerű teljesítését elősegíteni, és az elfogadott teljesítést, részteljesítést követően a vállalkozói díjat megfizetni.

6.2. Megrendelő kötelezettséget vállal arra, hogy Vállalkozó által írásban jelzett információt a lehetőségekhez képest 3 (három) munkanapon belül az igényelt dokumentum átadásával, vagy a Megrendelő megfelelő alkalmazottainak/megbízottjainak rendelkezésre állásával megadja.

6.3. Megrendelő biztosítja a teljesítés helyének előkészítését, és Vállalkozó által a helyszínen történő munkavégzés feltételeit.

6.4. Megrendelő jogosult Vállalkozó szerződésszerű teljesítését – Vállalkozó szükségtelen zavarása nélkül – bármikor ellenőrizni.

6.5. A Megrendelő a kivitelezéssel kapcsolatban a Vállalkozó számára utasításokat adhat. Ezen utasítások azonban összhangban kell, hogy legyenek a szerződésben foglaltakkal. A Vállalkozó köteles – hacsak jogsérelem miatt, vagy fizikailag nem lehetetlen – a Megrendelőnek a szerződéssel összhangban tett utasításait betartani. Ezen utasítások nem terjedhetnek ki a munka részletes megszervezésére, illetőleg nem tehetik a teljesítést terhesebbé.

6.6. A Megrendelő jogosult a munkálatokat a Vállalkozó költségére bármikor felfüggeszteni, ha azt tapasztalja, hogy:

* a munkák irányítását vagy megvalósítását nem a Vállalkozó ajánlatában, illetőleg a szerződésben megjelölt személyek (ideértve: alvállalkozók, egyéb teljesítési segédek) végzik,
* a kivitelezés nem a műszaki előírásokban foglaltaknak megfelelően történik,
* a Vállalkozó más anyagot kíván beépíteni, mint amit ajánlatában megjelölt és a Megrendelő elfogadott.

6.6.1. Amennyiben a felfüggesztésre a Vállalkozó hibájából kerül sor, a felfüggesztés időtartama alatt a Vállalkozó köteles a kivitelezés alá vont területek, berendezések, anyagok, létesítmények állagát megóvni, tárolni, és biztosítani bármely romlás, veszteség vagy kár elkerülése érdekében.

6.6.2. Amennyiben a felfüggesztés nem a Vállalkozó hibája miatt vált szükségessé, úgy a Vállalkozó jogosult a felfüggesztés alatt felmerült jogos költségeinek (állagmegóvás költsége, a gépek, munkaerő elmaradt haszna stb.) a Megrendelő általi megtérítésére, valamint a kivitelezési határidő indokolt mértékű meghosszabbítására.

6.7. Megrendelő kizárólag a szerződésben foglalt munkák teljes elvégzését fogadja el szerződésszerű teljesítésnek. A vállalkozó általi készrejelentést követően a felek megállapodása szerint kerül sor a munkák átadás-átvételére a megvalósítás helyszínén. A Megrendelő jogosult a Vállalkozó nem szerződésszerű teljesítését visszautasítani és a jelen szerződésben foglalt jogkövetkezményeket alkalmazni.

6.8. A Megrendelő jogosult a szerződéstől – választása szerint – elállni, vagy azt felmondani, amennyiben a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti. A Felek ilyen lényeges változásnak tekintik, ha a Vállalkozóval szemben a szerződés teljesítésének időtartama alatt jogerőre emelkedett fizetési meghagyás útján követelés érvényesítése van folyamatban, illetve vele szemben jogerős csőd- felszámolási- vagy végrehajtási eljárás indul. Ezen lényeges változásokról/eseményekről Vállalkozó köteles a Megrendelőt a körülmény bekövetkeztétől számított 8 napon belül írásban értesíteni. Ha a Vállalkozó egyéb szerződésszegést követ el, vagy a munkavégzés bármely fázisában Megrendelő részéről műszakilag igazolható, a Megrendelő által kijelölt személy által is elismert, jelentős minőségi és/vagy mennyiségi kifogás merül fel és ennek kijavításában felek nem tudnak megállapodni, a Megrendelő jogosult a szerződés felmondására.

**7. Vállalkozó jogai és kötelezettségei**

7.1. Vállalkozó haladéktalanul közöl Megrendelővel minden olyan körülményt, amely jelen szerződés teljesítését, eredményét, illetve a teljesítési határidőket érinti, vagy befolyásolja.

7.2. A munkaterületen végzett munkák jogszabály szerinti végzéséért a Vállalkozó a felelős, így különösen a balesetmentes munkakörülmények megteremtéséért, az alkalmazottak jogszerű foglalkoztatásáért, továbbá Vállalkozó felelős az alkalmazottainak, alvállalkozóinak magatartásáért a munkavégzés helyén. A Vállalkozónak olyan személyeket kell alkalmaznia, akik szakmájukban megfelelően képzettek, gyakorlottak és tapasztaltak. A Vállalkozó köteles mindent megtenni annak érdekében, hogy alkalmazottai és munkásai rendbontó vagy törvényellenes viselkedését megelőzze. A Megrendelő kötelezheti a Vállalkozót ezen személyek haladéktalan eltávolítására.

7.3. A kivitelezés időtartama alatt a munkaterületen a Vállalkozó kötelezettsége az élet- és vagyonbiztonság megóvása, valamint a munka- és tűzvédelmi előírások betartása, ezek be nem tartásából eredő kárát nem háríthatja át Megrendelőre.

7.4. Vállalkozó feladata a jelen szerződés tárgya szerinti munkáknak a szerződés 2.2. pontja szerinti megvalósítása, függetlenül attól, hogy a benyújtott tételes költségvetés tartalmaz-e minden tételt, mennyiséget, beleértve a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka; Ptk. 6.244. §).

7.5. A szerződés tárgyát képező létesítmény(ek) kivitelezésére kiadott hatósági engedély(ek)ben foglaltakat Vállalkozó mindenkor maradéktalanul köteles betartani. Ezen engedély(ek)ben foglaltak be nem tartásából eredő károkat Vállalkozó viseli. Az építési munka körülményeire vonatkozó, külső szervek által hatósági jogkörben adott, jogszerű utasításokat a Vállalkozó köteles megfelelően végrehajtani és arról a Megrendelőt haladéktalanul értesíteni.

7.6. A Vállalkozó jogosult és köteles a munkaterületet átvenni, az átvételkor a munkavégzésre való alkalmasságot megvizsgálni; a Vállalkozó köteles együttműködni a Megrendelővel, az esetleges hiányosságokat jegyzőkönyvben (építési napló) rögzíteni, és ebben felhívni a Megrendelő figyelmét a hiányosságok megszüntetésére. Köteles továbbá a Vállalkozó megvizsgálni, hogy a munkaterületen korábban végzett munkák esetleges hibái vagy hiányosságai nem akadályozzák-e a munkavégzést.

7.7. A Vállalkozó köteles a szakértő építési szervezettől elvárható gondossággal és igyekezettel kivitelezni a munkákat, az esetleges hibákat, hiányosságokat kijavítani a szerződés előírásaival összhangban.

7.8. A megvalósítás ideje alatt a Vállalkozónak az összes kivitelezői (alvállalkozói) tevékenységről áttekintéssel kell rendelkeznie, továbbá köteles a társvállalkozókkal és alvállalkozókkal jóhiszeműen együttműködni.

7.9. A kivitelezés során a munka folyamatos végzését Vállalkozónak biztosítani kell, aminek érdekében a felmerülő akadályokat azok tudomására jutásakor azonnal jeleznie kell írásban, továbbá a megoldási módokat és javaslatokat Megrendelővel egyeztetnie kell.

7.10. A Vállalkozó köteles a munkavégzés idejére a kivitelezéssel érintett területrészek biztonságos őrzéséről gondoskodni. A munkaterület őrzését Vállalkozónak saját, megfelelő jogosítványokkal rendelkező munkavállalóival, vagy erre szerződött, szakcéggel kell biztosítani. Vállalkozó a kivitelezéssel érintett területek állag és vagyonvédelmét biztosítja. Az őrzés elmulasztása miatt keletkező esetleges károkért a Vállalkozó anyagi felelősséget vállal.

7.11. A Vállalkozó a kivitelezés során fellépő módosítási igényeket a Megrendelő által kijelölt személlyel minden esetben köteles írásban egyeztetni és elfogadtatni.

7.12. A Vállalkozó köteles a kivitelezési munkák során az építési területet akadályoktól mentes állapotban tartani és ennek megfelelően tárolni eszközeit, illetve anyagait. A Vállalkozó köteles az építési területről eltakarítani és eltávolítani minden törmeléket, hulladékot, illetve olyan berendezést, ideiglenes létesítményt, amely a továbbiakban a kivitelezéshez nem szükséges. A Vállalkozó köteles az építőipari kivitelezés során keletkező hulladékok - engedéllyel rendelkező kezelőhöz történő - elszállítására (elszállíttatására).

7.13. A Vállalkozó köteles a kivitelezést olyan módon végezni, hogy a munkavégzés területéről a lehető legkevesebb szennyeződés jusson ki a környező területekre. A Vállalkozó köteles betartani a mindenkor érvényes és hatályos környezetvédelmi előírásokat, jogszabályokat, hatósági határozatban foglaltakat és munkája során azokat maradéktalanul alkalmazni. Az esetlegesen keletkező veszélyes és nem veszélyes hulladékok kezelésére vonatkozóan Vállalkozó köteles minden vonatkozó előírást betartani.

7.14. A közutak és közterületek nem közlekedési célú igénybevételéért az 1988. évi I. törvény szerinti igénybevételi díj megfizetése Vállalkozót terheli.

7.15. A szerződés megkötését követően a Vállalkozó viseli annak minden következményét, amely a tervdokumentáció olyan hiányosságából adódik, melyet a Vállalkozónak a tőle elvárható szakmai gondosság mellett észlelnie kellett volna, de a szerződéskötést megelőzően (a közbeszerzési eljárás során, ide nem értve az ajánlati kötöttség beállta utáni szerződéskötési moratórium időszakát) nem jelzett.

7.16. A Vállalkozó kötelezettséget vállal arra, hogy nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak; a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.

7.17. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

7.18. Vállalkozó nyilatkozza, hogy a szerződéskötéstől számított 14 napon belül a kivitelezési tevékenységet *meg fogja kezdeni / még nem fogja megkezdeni.*

7.19. Vállalkozónak minimum 6 fő hátrányos helyzetű lakost kell bevonnia az építési beruházás megvalósítása során a szerződés teljesítésébe. Megrendelő hátrányos helyzetű munkavállalónak tekinti a foglalkoztatás elősegítéséről és a munkanélküliek ellátásáról szóló 1991. évi IV. törvény 57/B.§ (4) bekezdés 1. a)-f) vagy 2. pontja szerinti valamely feltételnek megfelelő munkavállalót. A munkavállalókra vonatkozó kimutatást, a foglalkoztatási jogviszonyuk bemutatását Megrendelő kérését követő munkanapon be kell mutatni, illetőleg másolatban át kell adni.

**8.**  **A kivitelezési munkák során szerződő felek nevében eljáró személyek**

8.1. Vállalkozó intézkedésre és építési naplóban történő bejegyzésre jogosult helyszíni képviselőjének

Neve, beosztása: …………………………………………

Értesítési címe: …………………………………………

Telefonszáma: …………………………………………

Telefax száma: …………………………………………

8.2. Vállalkozó felelős műszaki vezetőjének (vezetőinek)

Neve: …………………………………………..

Képesítése: …………………………………………..

Jogosultság száma: …………………………………………..

Értesítési címe: …………………………………………..

Telefonszáma: …………………………………………..

Telefax száma: …………………………………………..

8.3. Megrendelő helyszíni képviselőjének (képviselőinek)

Neve, beosztása: …………………………………………..

Munkahelyi címe: …………………………………………..

Telefonszáma: …………………………………………..

Telefax száma: …………………………………………..

8.4. Megrendelő műszaki ellenőre

Neve, beosztása: …………………………………………..

Munkahelyi címe: …………………………………………..

Telefonszáma: …………………………………………..

8.5. Az ellenőrzési és tájékoztatási, valamint a naplóvezetési kötelezettség, továbbá a naplóvezetés és naplóbejegyzés szabályai, és a teljesítésigazolás és műszaki átadás-átvétel tekintetében az építőipari kivitelezési tevékenységről szóló 191/2009. (IX.15.) Korm. rendelet (továbbiakban: Étvr.) és a Kbt. 135. § (1) és (2) bekezdésének előírásai az irányadók, illetőleg nem építési engedélyköteles tevékenység esetén szerződő felek papír alapú naplóvezetésben is megállapodhatnak.

**9. Jótállás, szavatosság**

9.1 Vállalkozó jótáll azért, hogy a jelen szerződésben meghatározott kivitelezői munkák teljesítése megfelel az ajánlatában foglaltaknak, a jelen szerződés kikötéseinek, a szakmai előírásoknak, valamint Megrendelő elvárásainak, ennek megfelelően garantálja

9.1.1. valamennyi, jelen szerződésben illetőleg a megelőző közbeszerzési eljárásban feltüntetett paraméter és műszaki adat elérését;

9.1.2. hogy, az általa létrehozott létesítmény illetőleg elvégzett munka minősége mind a felhasznált anyagok, mind a létesítmény szerkezete és kivitele szempontjából az érvényes magyar szabványoknak és előírásoknak, valamint a gyártói előírásoknak megfelel, és a szerződéses cél elérését maradéktalanul biztosítja;

9.2.2. az építési munkák szakszerű és hibátlan elvégzését, a vonatkozó szabványok és előírások betartását.

9.2. Szerződő felek kikötik, hogy a jótállás időtartama az átadás-átvétel befejezését követő naptól számított ….. hónap.

9.3. A Vállalkozó jótállási kötelezettsége nem terjed ki szakszerűtlen működtetés, beavatkozás vagy a nem rendeltetésszerű használat által okozott károk kijavítására, továbbá azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett rendeltetésellenes használat következménye.

9.4. A jótállás, illetőleg szavatosság ideje alatt az esetleges meghibásodások javítása, elhárítása díjtalan. A jótállási vagy szavatossági idő alatt fellépő hiányosságot, hibát haladéktalanul a Vállalkozó tudomására kell hozni, a Vállalkozó pedig köteles haladéktalanul – az értesítést követő első munkanaptól – intézkedni, a hibát, hiányt kiküszöbölni.

**10. Szerződést megerősítő biztosítékok**

10.1 Késedelmi kötbér

10.1.1. Vállalkozó köteles a teljesítés tekintetében meghatározott határidő betartására, ennek keretében Vállalkozó tudomásul veszi, hogy kötbérterhes határidővel teljesít. Vállalkozó késedelmes teljesítése esetén, ha a késedelem Vállalkozónak felróható, a Megrendelő késedelmi kötbérre jogosult.

10.1.2. A késedelmi kötbér mértéke a késedelemmel érintett nettó ajánlati ár 0,5%-a Ft / késedelmes nap, melynek maximális mértéke a szerződéses ellenérték 10%-a. Amennyiben a késedelmi kötbér eléri a maximumát, úgy Megrendelő jogosult a szerződést azonnali hatállyal felmondani, illetőleg a szerződéstől elállni. A kötbér megfizetése nem mentesít a teljesítési kötelezettség alól.

10.2. Meghiúsulási kötbér

10.2.1. Megrendelő a szerződés teljesítésének elmaradása esetére meghiúsulási kötbért köt ki. A teljesítésnek a Vállalkozó hibájából történő ellehetetlenülése, továbbá a Vállalkozó szerződésszegésére alapított azonnali hatályú felmondás vagy elállás esetén Megrendelő meghiúsulási kötbérre jogosult.

10.2.2. A meghiúsulási kötbér mértéke a nettó vállalkozói díj 20%-a, melyet a terhelőlevél alapján kell Megrendelő részére megfizetni. A meghiúsulási kötbér megfizetése a teljesítés követelését kizárja.

10.3. Megrendelő kötbérigényének érvényesítése nem jelenti a Megrendelő egyéb igényeinek elvesztését. Megrendelő a kötbért meghaladó kárát és a szerződésszegésből eredő egyéb jogait is (kártérítés, jótállás, szavatosság stb.) érvényesítheti Vállalkozóval szemben. Megrendelő a szerződésszegéssel okozott kárának megtérítését akkor is követelheti, ha a kötbérigényét nem érvényesítette.

10.4. Kötbérről kiállított számviteli bizonylat a terhelőlevél. A kötbér megfizetésének módja banki átutalás a Megrendelő bankszámlájára. A kötbér megfizetésének esedékessége a terhelőlevél kézhezvételét követő 10 (tíz) nap. A kötbér összege a Vállalkozó esedékes számlájának pénzügyi kifizetésekor beszámítható. Amennyiben a Megrendelőnek beszámításra alkalmas kötbérkövetelése keletkezik, akkor Megrendelő saját döntése alapján a Vállalkozó által kiállított számla kiegyenlítésénél beszámítással is érvényesítheti kötbérkövetelését.

**11. Együttműködés**

11.1. Szerződő felek a jelen szerződés teljesítése kapcsán kötelesek együttműködni. Szerződő felek kötelesek az egymás közötti valamennyi közlést, értesítést, intézkedést és döntést írásban rögzíteni, és egymáshoz haladéktalanul eljuttatni.

11.2. A szerződő felek megállapodnak abban, hogy írásban, időben tájékoztatják egymást, nem csupán a jelen megállapodásban foglaltak teljesítéséről, hanem minden olyan kérdésről (tény, adat, körülmény), amely a szerződés teljesítésére kihatással lehet.

11.3. Megrendelőnek és Vállalkozónak mindent meg kell tennie annak érdekében, hogy közvetlen tárgyalásokon, békés úton rendezzenek minden olyan nézeteltérést vagy vitát, amely közöttük a jelen szerződéssel kapcsolatban felmerül. Ha Megrendelő és Vállalkozó az említett közvetlen és közvetett tárgyalások megkezdésétől számított 10 (tíz) napon belül a nézeteltérést nem tudják megoldani, úgy azt követően fordulnak a hatáskörrel és illetékességgel rendelkező bírósághoz.

**12. A szerződés módosítása**

Szerződő felek közös akarat elhatározással módosíthatják a jelen szerződést a Kbt. 141. §-ában foglaltakra figyelemmel.

**13. A szerződés módosulása**

13.1. A jelen szerződés teljesítési határideje a Kbt. 141. § (4) bekezdés a) pontjára tekintettel módosul

- ha vis maior esemény miatt a beruházási munkák nem végezhetőek el, mely esetben a beruházási munkát befolyásoló vis maior időtartamával a teljesítési határidő meghosszabbodik;

- hatósági eljárás, ellenőrzés, előírás miatt, mely esetben a teljesítési határidő meghosszabbodik a hatósági aktus, vagy annak elmaradásának azon időtartamával, mely a beruházási munkák elvégzését befolyásolta;

- a támogatást nyújtó eljárása, előírása miatt, mely esetben a teljesítési határidő meghosszabbodik a támogatást nyújtó eljárásának, vagy eljárása elmaradásának azon időtartamával, mely a beruházási munkák elvégzését befolyásolta;

- a műszaki tartalom kivitelezés során történő szükséges és indokolt áttervezése, pontosítása esetén, mely esetben a tervezői munka időtartamával - amennyiben az a tervezéssel érintett munkafázist késlelteti – a teljesítési határidő meghosszabbodik.

13.2. A 13.1. pontban felsorolt feltételek fennállása esetében Vállalkozónak haladéktalanul írásban jeleznie és indokolnia kell a feltétel fennállását Megrendelő felé. Amennyiben Megrendelő 5 munkanapon belül a feltétel bekövetkeztét nem ismeri el, úgy a teljesítési határidő nem minősül meghosszabbítottnak.

13.3. A 13.2. ponttól eltérően a teljesítési határidő csak a Megrendelő kifejezett, írásos engedélyével hosszabbodhat meg olyan időtartammal, mely esetben a beruházás befejezése a támogatásból megvalósuló projekt véghatáridejét megelőző 30 napnál későbbi lenne.

**14.** **A szerződés megszűnése, megszüntetése**

14.1. Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

14.2. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

14.3. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

b) a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

14. A szerződés egyebekben a Vállalkozó – Megrendelő által elismert – teljesítésével, valamint az ellenérték megfizetésével szűnik meg.

**15. Egyéb kikötések**

15.1. Felek kijelentik, hogy a jelen szerződés teljesítése során egymásról, különösen egymás működéséről, szervezetéről tudomásukra jutott információkat bizalmasan kezelik, azokat nem hozzák harmadik felek tudomására. Kivételt képez ez alól az az eset, amikor valamelyik fél jogszabályban előírt kötelezettségének teljesítése érdekében hozza nyilvánosságra a fenti információk valamelyikét.

15.2. Vállalkozó és Megrendelő a jelen szerződés teljesítése érdekében tudomásukra jutott adatokat és információkat kizárólag a szerződés teljesítésére használhatják fel. Jelen Szerződés egyik felet sem hatalmazza fel arra, hogy hirdetésben, a nyilvánosság előtt, promóciós, marketing vagy egyéb tevékenysége során felhasználja a másik fél nevét, védjegyét vagy egyéb azonosító jelét, kivéve, ha a felek erről írásban másként rendelkeznek.

15.3. Szerződő felek tudomásul veszik, hogy jelen szerződést külön jogszabályban feljogosított szervek jogosultak ellenőrizni. Vállalkozó vállalja, hogy az esetleges vizsgálat esetén az ellenőrzést végző szervek részére – adott esetben a jelen szerződés megszűnését követően is – a kért felvilágosítást megadja, jelen szerződés teljesítésével kapcsolatos iratokat bemutatja, és szükség esetén másolatban átadja.

15.4. Vállalkozó kifejezetten elismeri, hogy tudomással bír arról, hogy Megrendelő támogatási forrást vesz igénybe az ezen szerződés szerinti munkák megvalósítására, így amennyiben Vállalkozó magatartására, vagy mulasztására visszavezethetően Megrendelőnek a támogatással kapcsolatban bármilyen visszafizetési, bírság megfizetési vagy bármilyen egyéb más fizetési kötelezettsége keletkezik, úgy azt Vállalkozó köteles Megrendelőnek megtéríteni.

15.5. Vállalkozó köteles a vállalkozási szerződés hatályba lépéséig felelősségbiztosítási szerződést kötni vagy a meglévő biztosítását jelen szerződéses munkára is kiterjeszteni. A felelősségbiztosítás értékének el kell érnie legalább a …………….,- Ft/év és ……………….,- Ft/káresemény összegű értéket. A Vállalkozó köteles a felelősségbiztosítási szerződés másolatát a Megrendelő részére szerződés hatályba lépésekor átadni. Vállalkozó tudomásul veszi, hogy a szerződés hatályba lépésének feltétele a felelősségbiztosítás másolatának átadása.

15.6. Vállalkozó a kivitelezési munkák, és az ahhoz kapcsolódó járulékos tevékenységei során kifejezetten vállalja, hogy a környezetvédelmi szempontokat érvényesíti, így különösen - ahol technológiai és költséghatékonysági szempontból lehetséges - újrahasznosítható anyagokat alkalmaz, konténereket használ fel, továbbá a beszállítóival, alvállalkozóival, egyéb partnereivel és a Megrendelővel történő kommunikációja során törekszik a környezetkímélő pl. elektronikus megoldásokra, és csak a lényeges, feltétlenül szükséges információk kerülnek papír alapú kinyomtatásra.

15.7.A jelen szerződésben nem szabályozott kérdésekben – a következő sorrend szerint - a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet, az építőipari kivitelezési tevékenységről szóló 191/2009. (IX.15.) Korm. rendelet, valamint az egyéb kapcsolódó jogszabályok vonatkozó rendelkezéseit, és a közbeszerzési eljárásban készített ajánlattételi felhívásban és dokumentációban, valamint a Vállalkozó ajánlatában foglaltakat kell alkalmazni.

15.8. Jelen szerződés elválaszthatatlan részét képezi

15.8.1. a közbeszerzési műszaki leírás

15.8.2. a vállalkozó ajánlata szerinti tételes költségvetés

15.8.3. a felelősségbiztosítási kötvény másolata

Jelen megállapodást felek képviselői elolvasás és közös áttanulmányozás után jóváhagyólag, mint akaratukkal mindenben megegyezőt 4 eredeti példányban írták alá.

……………., 2018. ……………… hónap ………. nap

|  |  |
| --- | --- |
|  |  |
| Képviseli: ……………………………..  Megrendelő | Képviseli: ………………………………..  Vállalkozó |